
З А П И С Н И К
са 9. седнице Већа научних области техничких наука, одржане 28. септембра 2020. године, са почетком у 10:00 сати

	
	Седници су присуствовала 24 члана Већа и то: проф. др Јован Филиповић председник Већа, проф. др Зоран Радаковић, проф. др Драган Милићев, проф. др Драгана Шумарац Павловић, проф. др Драгослава Стојиљковић, проф. др Александар Симоновић, проф. др Божидар Росић, проф. др Војкан Лучанин, проф. др Дејан Симић, проф. др Велимир Штављанин, проф. др Наташа Петровић, проф. др Весна Радојевић, проф. др Александра Перић-Грујић, проф. др Татјана Волков-Хусовић, проф. др Милорад Килибарда, проф. др Горан Марковић, проф. др Радомир Мијаиловић, проф. др Игор Миљановић, проф. др Даница Срећковић Батоћанин, проф. др Предраг Јованчић, проф. др Милан Антонијевић, проф. др Иван Михајловић, проф. др Драгослав Шумарац и проф. др Миодраг Живковић.  
      Оправдано одсутни чланови: проф. др Јелена Радовановић, проф. др Мирјана Кијевчанин и проф. др Милица Калић, заменик председника Већа.

	Председник Већа, проф. др Јован Филиповић отворио је седницу Већа и констатовао да седници присуствује довољан број чланова за доношење пуноважних одлука.

 	На седници је усвојен следећи


Д н е в н и    р е д

1. [bookmark: _GoBack]Усвајање записника са Осме седнице Већа;
2. Избор наставника у звање доцента и ванредног професора (прилог);
3. Давање мишљења Сенату о предлогу за избор у звање редовног професора (прилог);
4. Давање сагласности на предлоге тема докторских дисертација које су  пријављене на факултету (прилог);
5. Давање сагласности на реферате о урађеним докторским дисертацијама које се бране на факултету (прилог);
6. Текућа питања.



	Под 1. 
	Чланови Већа једногласно су усвојили записник са 8. седнице Већа.


     	Под 2.
     	Поводом разматрања предлога изборних већа факултета за избор  наставника у звање доцента и ванредног професора, Веће научних области је одлучило на следећи начин:
ТЕХНИЧКИ ФАКУЛТЕТ У БОРУ:

2.1. Веће је једногласно донело одлуку о избору ДР ДЕЈАНА ПЕТРОВИЋА, у звање доцента, за ужу научну област: „Рударство и геологија“ (рударска група предмета);

2.2. Веће је једногласно донело одлуку о избору ДР УРОША СТАМЕНКОВИЋА, у звање доцента, за ужу научну област: „Прерађивачка металургија и метални материјали“;

2.3. Веће је једногласно донело одлуку о избору ДР МАЈЕ ТРУМИЋ, у звање ванредног професора, за ужу научну област: „Минералне и рециклажне технологије“.

2.4. Веће је једногласно донело одлуку о избору ДР МИЛАНА ГОРГИЕВСКОГ, у звање ванредног професора, за ужу научну област: „Екстрактивна металургија и металуршко инжењерство“.

2.5. Веће је једногласно донело одлуку о избору ДР ЗОРАНА ШТИРБАНОВИЋА, у звање ванредног професора, за ужу научну област: „Минералне и рециклажне технологије“.

2.6. Веће је једногласно донело одлуку о избору ДР МАРИЈЕ ПАНИЋ, у звање ванредног професора, за ужу научну област: „Индустријски менаџмент“.

2.7. Веће је једногласно донело одлуку о избору ДР НЕНАДА МИЛИЈИЋА, у звање ванредног професора, за ужу научну област: „Индустријски менаџмент“.


МАШИНСКИ ФАКУЛТЕТ:

2.8. Веће је једногласно донело одлуку о избору ДР ГОРАНА ВОРОТОВИЋА, у звање ванредног професора, за ужу научну област: „Информационе технологије у машинству“.


	Под 3.
     	Поводом разматрања предлога изборних већа факултета за избор  наставника у звање редовног професора, Веће научних области је одлучило на следећи начин:

ФАКУЛТЕТ ОРГАНИЗАЦИОНИХ НАУКА:

3.1. Поводом предлога Факултета организационих наука за избор ДР МЛАДЕНА ЧУДАНОВА у звање редовног професора, председник Већа је подсетио чланове да је Веће научних области на седници одржаној 6. јула донело Закључак којим је одложило доношење одлуке, односно давање мишљења за избор др Младена Чуданова у звање редовног професора и тражило да се Реферат Комисије о пријављеним кандидатима допуни оценом о доприносу кандидата академској и широј заједници, уз посебан осврт на учешће кандидата у етичким комисијама Факултета и импликације истих на академску и ширу заједницу. Председник Већа је, даље информисао чланове, да је     декан Факултета затражио правно мишљење од генералног секретара Универзитета о томе да ли се реферат комисије о пријављеним кандидатима који је допуњен на основу закључка већа научних области ставља на увид јавности. У одговору ген. секретара је између осталог наведено  да „уколико је у питању суштинска измена реферата, а не техничка корекција, да је потребно измењени реферат ставити на увид јавности због могућих евентуалних примедаба”. Допуњени Реферат Комисије није био на увиду јавности, већ је достављен Изборном већу Факултета које је већином гласова усвојило допуњени Реферат и утврдило предлог за избор др Младена Чуданова у звање редовног професора. Како би се избегла различита тумачења и разјасниле нејасноће, председник Већа је обавестио присутне да је и он, као председник Већа, затражио правно мишљење од ген. секретара Универзитета да ли се предметна допуна Реферата коју је Веће у свом Закључку и тражило, сматра суштинском изменом реферата, те да ли је исти било неопходно ставити на увид јавности. Секретар Већа је прочитала одговор, односно правно мишљење ген. секретара у коме се, на крају дописа, наводи следеће: „С обзиром на наведено, мишљења сам да је предметна допуна суштинска измена реферата, што води закључку да је неопходно ставити је на увид јавности, у складу са чланом 14 Правилника”. Такође, прочитан је и допис декана Факултета од 28. септембра, који је председнику предао професор Штављанин, а у коме се наводи да се два документа, тј. приговара која су објављена на сајту код седнице Већа, уз материјал за избор М. Чуданова, не могу користити у поступку разматрања предметног реферата, јер се сходно Правилнику о начину и поступку стицања звања и заснивању радног односа наставника Универзитета у Београду, примедбе на реферате за избор у звања достављају факултету у за то предвиђеним периодима. Ово је потврдио и дипл. правник Дарјан Радовановић са Факултета организационих наука, коме је Веће једногласно дозволило да присуствује и извести у овом делу седнице. Он је навео да се Факултет обратио в.д. генералном секретару Универзитета за мишљење да ли је потребно да реферат за избор др Младена Чуданова буде на увиду јавности и добио одговор да, ако је у питању суштинска измена реферата, а не техничка корекција, да реферат треба да буде на увиду јавности. Како није добијен конкретан одговор и није речено да ли је реч о суштинској или техничкој корекцији, остало је на Факултету да то процени, те је на основу дискусије на Изборном већу, Факултет био ближи ставу да су корекције техничке природе. Додао је, такође, да мисли да је најрелевантније мишљење Већа научних области, по овом питању. 
Председник Већа се захвалио колеги Радовановићу и нагласио, да примедбе неће ни бити сада разматране, а претпоставља да су биле послате Универзитету, тј. Већу научних области, јер подносиоци нису могли да их упуте Факултету, с обзиром да Реферат није био на увиду јавности.
У дискусији која је уследила, истакнуто је да Веће научних области мора имати исти третман за све кандидате, а овде је већ једном враћен предмет на допуну; да се различито види исти проблем, односно да се различито тумаче мишљења омбудсмана и генералног секретара Универзитета; да је Изборно веће факултета разматрало допуњени Реферат и поново донело одлуку да се Реферат усваја и да се кандидат може изабрати у звање, јер се ради о квалитетном кандидату (од 39 ред. професора који су гласали, 1 је био „против“, 3 „уздржана“, а 35 је гласало „за“). Председник се сложио са изнетим, о високим истраживачким и наставничким квалитетима кандидата и нагласио да је мишљење ген. секретара Универзитета тражио ради правне сигурности, како би се донела правична одлука, која неће бити оспоравана, што је у интересу и кандидата. Како је мишљење ген. секретара јасно да је предметна допуна суштинска измена реферата и да је неопходно ставити је на увид јавности, председник Већа ставио је на гласање предлог да се предмет врати Факултету и да се допуњен Реферат стави на увид јавности, у складу са Правилником. Од 24 присутна члана Већа (од укупно 27), „за“ наведени предлог гласало је 13 чланова Већа, 10 је било „против“ и 1 „уздржан“. Како се одлуке доносе већином гласова укупног броја чланова Већа, констатовано је да предлог није усвојен, те се приступило разматрању предметне документације - реферата, односно утврђивању испуњености услова за избор кандидата у звање редовног професора. 
Веће је са 15 гласова „за“, 5 гласова „против“ и 4 „уздржана“ гласа дало мишљење Сенату да се др Младен Чуданов, ванредни професор, може изабрати у звање редовног професора за ужу научну област „Организација пословних система“.

МАШИНСКИ ФАКУЛТЕТ:

3.2.  Веће је једногласно дало мишљење Сенату да се САША ЖИВАНОВИЋ, ванредни професор, може изабрати у звање редовног професора, за ужу научну област: „Производно машинство“.


	Под 4.
     	Поводом разматрања захтева за давање сагласности на предлоге тема докторских дисертација, Веће научних области је донело следеће одлуке:
 
МАШИНСКИ ФАКУЛТЕТ:

4.1. Веће је једногласно донело одлуку којом се даје сагласност на одлуку Наставно-научног већа Машинског факултета о прихватању теме докторске дисертације Mohammed Alazeezi, под називом: „ПРОЈЕКТОВАЊЕ И ОПТИМИЗАЦИЈА ДВОКОМПОНЕНТНИХ ПОГОНСКИХ ПУЊЕЊА РАКЕТНИХ МОТОРА СА ЧВРСТОМ ПОГОНСКОМ МАТЕРИЈОМ“ („Design and optimization of dual-propellant grains of solid rocket motors“) и одређивању проф. др Предрага Елека за ментора.  


ТЕХНОЛОШКО-МЕТАЛУРШКИ ФАКУЛТЕТ:

4.2. Веће је једногласно донело одлуку којом се даје сагласност на предлог теме докторске дисертације Стевана Ступара, под називом: „Уклањање антрахинонских боја из водених раствора адсорпцијом, електрохемијском оксидацијом и вишим оксидационим процесима“.   


ЕЛЕКТРОТЕХНИЧКИ ФАКУЛТЕТ:

4.3. Веће је једногласно донело одлуку којом се даје сагласност на одлуку Наставно-научног већа Електротехничког факултета о прихватању теме докторске дисертације Маје Трумић, под називом: „Естимација крутости и адаптивно управљање код попустљивих робота”, (“Stiffness estimation and adaptive control of soft robots”) и одређивању др Косте Јовановића и dr Adriano Fagiolini, Asst. Prof. University of Palermo (UNIPA) за менторе.  

4.4. Веће је једногласно донело одлуку којом се даје сагласност на предлог теме Ali Khalf, под називом: „Утицај површинских процеса на струјно-напонску карактеристику органских соларних ћелија” (“The impact of surface processes on the current-voltage characteristic of organic solar cells“).



	Под 5.
	Поводом разматрања захтева за давање сагласности на реферате о урађеним докторским дисертацијама, Веће научних области је донело следеће одлуке:




ТЕХНИЧКИ ФАКУЛТЕТ У БОРУ:

5.1. Веће је једногласно донело одлуку којом се даје сагласност на одлуке Наставно-научног већа Техничког факултета у Бору о усвајању извештаја Комисије за оцену докторске дисертације кандидата Љиљане Аврамовић, под називом: „Корелација структуре и морфологије наноструктуираних прахова метала добијених хемијским и електрохемијским поступцима“ и о именовању Комисије за одбрану докторске дисертације. 

5.2. Веће је једногласно донело одлуку којом се даје сагласност на одлуке Наставно-научног већа Техничког факултета у Бору о усвајању извештаја Комисије за оцену докторске дисертације кандидата Андрее Добросављевић, под називом: „Развој модела за процену утицаја димензија ефикасног управљања пословним процесима на основу специфичности одевне индустрије“ и о именовању Комисије за одбрану докторске дисертације. 


ФАКУЛТЕТ ОРГАНИЗАЦИОНИХ НАУКА:

5.3. Веће је једногласно донело одлуку којом се даје сагласност на на реферат о урађеној докторској дисертацији Милице Лабус, под називом: „Модел адаптивног управљања континуитетом електронског пословања“.  

5.4. Веће је једногласно донело одлуку којом се даје сагласност на реферат о урађеној докторској дисертације Николе Војтека, под називом: „Систем за предвиђање недоласка путника на лет заснован на техникама рачунарске интелигенције“.

5.5. Веће је једногласно донело одлуку којом се даје сагласност на реферат о урађеној докторској дисертације Сање Вукићевић, под називом: „Модел телерехабилитације заснован на Интернету интелигентних уређаја“.

5.6. Веће је једногласно донело одлуку којом се даје сагласност на одлуке Наставно-научног већа Факултета организационих наука о усвајању извештаја Комисије за оцену докторске дисертације кандидата Александра Ракићевића, под називом: „Адаптивни фази систем за алгоритамско трговање: Интерполативни Булов приступ“ и о именовању Комисије за одбрану докторске дисертације.  


ТЕХНОЛОШКО-МЕТАЛУРШКИ ФАКУЛТЕТ:

5.7. Веће је једногласно донело одлуку којом се даје сагласност на одлуке Наставно-научног већа Технолошко-металуршког факултета о усвајању извештаја Комисије за оцену докторске дисертације кандидата Јелене Бебић, под називом: „Имобилизација лаказе за примену у разградњи органских загађујућих материја“ и о именовању Комисије за одбрану докторске дисертације.

5.8. Веће је једногласно донело одлуку којом се даје сагласност на одлуке Наставно-научног већа Технолошко-металуршког факултета о усвајању извештаја Комисије за оцену докторске дисертације кандидата Јелене Јовић, под називом: „Лигноцелулолитичка активност одабраних изолата аутохтоних гљива Србије“ и о именовању Комисије за одбрану докторске дисертације.  


ЕЛЕКТРОТЕХНИЧКИ ФАКУЛТЕТ:

5.9. Веће је једногласно донело одлуку којом се даје сагласност на реферат о урађеној докторској дисертацији Жељка Јанићијевића, под називом: „Композитни резервоари са умреженим  хидрогелом поли(акрилне киселине) за контролисану доставу лекова путем неспецифичних електричних интеракција“.

5.10. Веће је једногласно донело одлуку којом се даје сагласност на реферат о урађеној докторској дисертацији Владимира Бечејца, под називом: „Оптимална поставка синхрофазорских уређаја за обезбеђење потпуне тополошке опсервабилности применом методе Гребнерове базе”.

5.11. Веће је једногласно донело одлуку којом се даје сагласност на реферат о урађеној докторској дисертацији Томислава Рајића, под називом: „Нови приступ у реализацији подужне диференцијалне заштите надземних водова”.

5.12. Веће је једногласно донело одлуку којом се даје сагласност на реферат о урађеној докторској дисертацији Страхиње Јанковића, под називом: „Енергетски неутрални соларно напајани бежични сензорски чворови”.

5.13. Веће је једногласно донело одлуку којом се даје сагласност на Милица Будимир
Назив теме: „Moдификaциja угљeничних нaнoкoмпoзитa eлeктрoмaгнeтним зрaчeњeм зa биoмeдицинску примeну”  („Modification of carbon nanocomposites by electromagnetic radiation for biomedical application“),

5.14. Веће је једногласно донело одлуку којом се даје сагласност на реферат о урађеној докторској дисертацији Миланe Милошевић, под називом: „Идентификација говорника у условима емотивног говора”. 

5.15. Веће је једногласно донело одлуку којом се даје сагласност на реферат о урађеној докторској дисертацији Дејана Милошевића, под називом: „Нове технике за унапређење транзијентне стабилности активних дистрибутивних мрежа”. 

5.16. Веће је једногласно донело одлуку којом се даје сагласност на реферат о урађеној докторској дисертацији Димитрија Котура, под називом: „Оптимално просторно и временско управљање потрошњом у електроенергетском систему са високим степеном пенетрације обновљивих извора енергије”.

5.17. Веће је једногласно донело одлуку којом се даје сагласност на реферат о урађеној докторској дисертацији Ивана Топаловића, под називом: „Примена мултиканалне електромиографије у рехабилитацији”. 
 
5.18. Веће је једногласно донело одлуку којом се даје сагласност на реферат о урађеној докторској дисертацији Николе Басте, под називом: „Ефикасно рачунање Зомерфелдових интеграла у случају електрички великих структура у близини раздвојне површи две средине”.





САОБРАЋАЈНИ ФАКУЛТЕТ:
5.19. Веће је једногласно донело одлуку којом се даје сагласност на реферат о урађеној докторској дисертацији мр Драгане Дреновац, под називом: „Распоређивање ресурса на планиране активности у саобраћајној и транпортној пракси применом метахеуристичких алгоритама”.

 

	Под 6.
	Како је, због новонасталих околности, време одржавања седнице Већа померено са 13,00 на 10,00 часова, договорено је да се на наредној седници Већа размотри и утврди термин одржавања седница.  








     СЕКРЕТАР ВЕЋА                                                     П Р Е Д С Е Д Н И К  В Е Ћ А                                                                                                                                                  
                        
Татјана Субашић-Николић                                                проф. др Јован Филиповић

